SA onnies gee minder klas as ander lande | Maroela Media
Angie Motshekga, minister van basiese onderwys (Foto: Brenda Masilela/ANA)
Die Teaching and Learning International Survey (Talis) het onthul dat slegs 66% van klaskamertyd in Suid-Afrika spandeer word aan opleiding, in teenstelling met 78% in Organisasie vir Ekonomiese Samewerking en Ontwikkeling (OECD)-lande.
Angie Motshekga, minister van basiese onderwys, sê dit is toe te skryf aan die hoeveelheid tyd wat onderwysers aan administratiewe werk en dissipline moet spandeer.
"Ons moet ons program op onderwysers se rekenaars bespoedig; miskien doen baie nog werk met die hand want hulle moet die rekords hou. As hulle dit met die hand doen, dan sal dit hulle dalk langer neem om die werk te doen as in lande waar onderwysers vermoedelik rekenaars gebruik," het sy gesê.
Talis dek ongeveer 260 000 onderwysers in 15 000 skole in 48 lande. Die opname stel ondersoek in oor die werksomstandighede en die leeromgewing van onderwysers en skoliere in verskeie lande, waaronder Australië, Japan, Korea, Noorweë, die VSA en die Verenigde Koninkryk, om 'n barometer van die bedryf te bied. Die verslag word beskou as 'n assessering van die basieseonderwysbedryf uit die perspektief van onderwysers.
Die verslag het ook lig gewerp op taalkundige uitdagings. Gemiddeld werk 62% van onderwysers in 'n skool waar 10% van die skoliere se eerste taal iets anders is as die taal waarin hulle onderrig ontvang.
Altesaam 81% van onderwysers in Suid-Afrika sê hulle hanteer die uitdagings van opleiding in 'n multikulturele klaskamer, in vergelyking met 67% van ander OECD-lande.
Volgens die verslag gaan onderwysers steeds gebuk onder te veel kinders in 'n klas en lae salarisse.
Motshekga het gesê die verslag is belangrik, want dit kom direk van die onderwysers. "Ons moet ons eie konteks in ag neem en die werklike situasie bepaal wat betref die kwessies wat aangeroer is."
Sommige skole vereis dat die onnies lang ure ná die skooldag sport en kultuur afrigting moet doen. Ek glo dat dit nie van buitelandse onnies verwag word nie. Dáár is sportklubs wat sport afrig en nie onnies nie…..
Siek verlof op Maandag en Vrydag is deel van die probleem.
Nee, dit is al die tierlantyntjies wat die departement verwag wat die administrasie werk baie maak. Nuwe skole word nie ontwikkel nie en dus sit 'n onderwyser elke 35 minute met 50 kinders in 'n klas. Waar die top skole op daardie lys nie meer as 20 kindes per klas is nie. Die jaarlikse leerstof is te veel en vol onbenulighede en kan nie afgehandel word in 'n jaar nie. Kinders gaan skool in vakansie en dit brand die kind sowel as die onderwyser uit. Geen ondersteuning vanaf departement en ouers het ook 'n invloed. Onderwysers se hande is agter… Lees meer »
Ek is 'n HOD by 'n spogskool en moet sê, geniet dit al hoe minder! Party dae sien ek nie eers die kinders raak wat voor my in die klas sit nie soveel admin is daar wat MOET klaar. Dis so moeilik om dit vir mense buite die onderwys te verduidelik. Te bang om eposse oop te maak – net nog ekstra admin. Dan nog met onderwysers se klagtes, ouers en leerders se klagtes en die onderwysdepartement deal. Heeltemal my passie verloor – klas gee en toetse opstel/merk is seker 15% van my werk tans. Ek sit met 4 grade,… Lees meer »